Ekkuumiro ly'ebisolo erya Rwenzori Mountains National Park. Ekkuumiro ly'ebisolo Rwenzori Mountains National Park kifo omukuumirwa ebisolo mu Uganda era ekyakakasibwa United Nations Educational Scientific and Cultural Organisation. Ekkuumiro lino lisangibwa mu nsozi za Rwenzori. Ekkuumiro lino kumpi liweza kkiromita lukumi obugazi. Ekkuumiro lino lirimu olusozi Olwokusatu olusinga obuwanvu mu Afirika, ebiyiriro, ennyanja, n'omuzira. Limanyiddwa nnyo olw'ebimera byalyo ebirungi. Ekkuumiro ly’ebisolo lino lizingiramu amasekkati n'obugwanjuba bw'olusozi Rwenzori, ensozi n'omuseetwe ebisangibwa mu bukiikaddyo bwa yikweta. Ekkuumiro ly'ebisolo erya Rwenzori Mountains National Park lisangibwa mu bukiikakkono bw'obugwanjuba bwa Uganda. Liri ku nsalo za Uganda ne Kongo era lisalagana n'ekkuumiro ly'ebisolo erya Virunga National Park mu Kkongo nga nalyo lyakakasibwa United Nations Educational Scientific and Cultural Organisation ng'ekifo eky'obulambuzi. Litudde ku bwagaagavu bwa kkiromita amakumi ataano. Lyebunguluddwa disitulikiti y’e Bundibugyo, Kabarole, ne Kasese. Liweza kkiromita abiri mu ttaano okuva mu kabuga k’e Kasese. Liri kusukweya kiromita lwenda kyenda mu mukaaga mu bugazi nga ebitundu nsanvu ku buli kikumi lisukka mu buwanvu bwa mmita enkumi bbiri mu bitaano. Ekkuumiro eryo lizingiramu amasekkati n'obwanjuba bw'olusozi Rwenzori, ensozi n'omuseetwe ebisangibwa mu bukiikaddyo bwa yikweta. Ensozi zino ngulumivu okusinga olusozi olusinga obuwanvu mu bulaaya era luliko omuzira. Akasongezo Margherita ke kamu ku busozi obulongo bw'olusozi Stanley, mu Afirica ke kasongezo k'olusozi akookusatu mu businga obuwanvu nga kali ku buwanvu bwa mmita enkumi ttaano mu kikumi mu mwenda. Obusongezo bw'ensozi akookuna n'akookutaano obusinga obuwanvu mu Afirika Speke ne Baker nabwo busangibwa mu kkuumiro lino. Ekkuumiro lino era lirimu omuzira, ebiriyiriro n'ennyanja nga lwe lumu ku nsozi ezisinga obulungi mu Afirika. Ekkuumiro lino lirimu ebintu eby'enjawulo ebitasangibwa mu bitundu birala era nga ebimu ku byo biri mu katyabaga k'okusaanawo. Lirimu ebimera eby'enjawulo n'emiti. Ekkuumiro lino lirimu ebimera eby'enjawulo era nga bitwalibwa okuba nga ebimu ku byo bye bisinga obulungi mu nsi yonna. Lirimu ebika by'omuddo bya mirundi etaano nga bino bikyuka okusinziira ku buvanvu obuli wakati w'ettaka n'ebbanga. Ekkuumiro lirirmu ebika by'ebinyonyi kinaana mu mwenda, eby'ebiwojjolo kkumi na bitaano, ne by'ebisolo ebiyonsa bitaanu. Mu ngeri y’emu, ekkuumiro lino lirimu ebika by'ebisolo eby'enjawulo nga bino bisinziira ku kifo w'oli. Muno mulimu, enjovu, Kimpanze n’ebirala.